Kallixenos (sochár)

Kallixenos () bol grécky sochár v 2. stor. pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Kallixenos 

Kallixenos, grécky sochár (tvoriaci z bronzu) neznámeho pôvodu, patril podľa Plínia medzi umelcov činných v období 156. olympiády (156 – 153 pred Kr.), t. j. v druhej polovici 2. stor. pred Kr.Plínius, Naturalis Historia, 34, 52. 

Plínius uvádza, že po 121. olympiáde (296 – 293 pred Kr.) sa odlievať z bronzu „prestalo“ a po 156. olympiáde opäť toto umenie ožilo. Títo umelci vraj už nedosiahli niekdajšiu úroveň, ale aj napriek tomu vytvorili mnoho diel veľkej umeleckej hodnoty. Impulz, ktorý grécke sochárstvo dostalo, zrejme vyšiel z Ríma, pretože práve v období, ktoré označil Plínius, teda okolo roku 150 pred Kr., získalo grécke umenie na Tibere domovské práva. V tom čase, pokiaľ je známe, Metellus Achaicus povolal do Ríma prvého gréckeho architekta Hermodóra.

Identifikácia sochára Kallixena zaznamenaného Plíniom je ale problematická. Podľa niektorých znalcov je sochár Kallixenos možno totožný so spisovateľom Kallixeinom z Rodosu (aj keď ich delia asi dve generácie).

 Referencie a bibliografia 


Kategória:Sochári starovekého Grécka